《寄家因东西南北四韵就寓怀 其四》
明代·曹义

退食闲行禁城北，平林惨淡无颜色。光阴荏苒秋又冬，乌兔循颜朝复夕。

上苑霜酣枫叶红，御沟月浸芦花白。归来默默掩重门，坐拥吟眉寒恻恻。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。